Diari Oficial de la Generalitat Valenciana


Sumari del DOGV 3838, del 18-09-2000 (2000/7447)

Informació pública del projecte de pla especial de delimitació d'una àrea de reserva, per a la formació de patrimoni públic de sòl, de la Generalitat Valenciana, que afecta determinats terrenys, al terme municipal de Sagunt (Ciutat de les Arts Escèniques).
----------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3838

Data del DOGV
:   18-09-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/7447


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Informació pública del projecte de pla especial de delimitació d'una àrea de reserva, per a la formació de patrimoni públic de sòl, de la Generalitat Valenciana, que afecta determinats terrenys, al terme municipal de Sagunt (Ciutat de les Arts Escèniques). [2000/A7447]
  
El conseller d'Obres Públiques, Urbanisme i Transports, en data 12 de setembre de 2000, ha resolt:
  
«Sotmetre a informació pública el projecte de pla especial de delimitació d'una àrea de reserva, per a la formació de patrimoni públic de sòl, de la Generalitat Valenciana, que afecta determinats terrenys, al terme municipal de Sagunt, de conformitat amb els articles 99 en relació amb el 38 i 43 de la Llei 6/1994, de 15 de novembre, Reguladora de l'Activitat Urbanística, de la Generalitat Valenciana, pla especial que té per objecte legitimar la possible expropiació dels terrenys i immobles afectats per aquest per a la seua incorporació al patrimoni de la Generalitat.»
  
«El període d'informació pública serà de 20 dies, i es podran presentar durant aquest al·legacions i suggeriments davant d'aquesta Conselleria.»
  
«Suspendre les llicències de parcel·lació i edificació, així com de nous acords de programació en la totalitat de l'àmbit territorial afectat pel projecte de pla especial que se sotmet a informació pública, de conformitat amb l'article 57 de la mencionada llei.»
  
L'àmbit dels terrenys que concretament queden afectats pel projecte del pla especial i la suspensió de llicències es troba gràficament delimitat en els plans que s'adjunten a la documentació tècnica sotmesa a informació pública. Qualsevol persona interessada a consultar el contingut íntegre de la dita documentació, o a presentar al·legacions o suggeriments al projecte ho poden fer a l'oficina següent: Servei de Coordinació Territorial de la Direcció General d'Urbanisme i Ordenació Territorial de la Conselleria d'Obres Públiques, Urbanisme i Transports (av. de Blasco Ibáñez, 50 4a planta, 46751 València).
  
Així mateix s'ha remés una còpia del projecte a l'Ajuntament de Sagunt i que també és susceptible de consulta pública.
  
Cosa que es fa pública per a coneixement general i en compliment d'allò que s'ha establit en els articles 38 i 43 de la Llei 6/1994, de la Generalitat Valenciana, Reguladora de l'Activitat Urbanística.